" باباشمل‌ین دردلشمه‌سی " درگی‌نین ایلک یازیسی و دئمک اولار باش مقاله‌سی ایدی. "مجلس صحیفه‌سی"، شورا مجلیسی و وکیل‌لر حاقیندا، "قزئت‌لر" اؤلکه‌نین مطبوعاتی‌نین آراشدیرماسی و "دئییرلر" بؤلمه‌سی ایسه سیاسی و ایجتیماعی شایعه‌لره گؤره ایدی. بابا شمل‌ پارتیا و قروپ‌لارین گونده‌لیک دئییشیک‌لرینی تجاری شیرکت و بونگاه‌لار توپلوسوندان باشقا بیر شئی حساب ائتمه‌دیگی اوچون بونلارین خبرلرینی "بورس" آدلی بیر سوتوندا آردیجیل اولاراق یایینلاییردی.